Lav et referat af nedenstående tekst:

Tekst:
Det er politiets opfattelse, at en 31-årig nordjysk virksomhedsejer smurte lidt rigeligt på, da han i marts sidste år skulle udfylde en ansøgning om lønkompensation i forbindelse med corona og nedlukning af mandens virksomhed. Ifølge anklageskriftet lavede manden en ansøgning, hvor han i alt anmodede Erhvervsstyrelsen om at få udbetalt 235.484 kroner. Af det beløb vedrørte cirka 44.000 kroner, at tre medarbejdere i mandens virksomhed ifølge ansøgningen var hjemsendt i perioden fra 9. til 26. marts 2020. Var på arbejde Imidlertid er det politiets opfattelse, at de tre medarbejdere ikke var hjemsendt i den pågældende periode. Når den 31-årige mand efter planen møder i retten i Aalborg torsdag, venter der derfor en sag, hvor han er tiltalt for at have snydt med den kompensationsordning, som politisk var vedtaget for at hjælpe danske virksomheder gennem corona-krisen. Det fremgår ikke på forhånd, hvordan den 31-årige mand forholder sig til anklagen.

Referat:
En virksomhedsejer skulle ifølge anklageskriftet have været lidt for kreativ med en ansøgning om corona-støtte.